Κάστρο Βελίκας

Το Κάστρο Βελίκας είναι, ερειπωμένο σήμερα, βυζαντινό κάστρο του νομού Λάρισας κοντά στο χωριό Βελίκα Λάρισας. Γύρω από το κάστρο βρισκόταν μεσαιωνικός οικισμός, σήμερα ανασκάπτεται από την Εφορεία Αρχαιοτήτων Λάρισας. Το κάστρο έλεγχε τον παραλιακό δρόμο που περνούσε από εκεί κατά τον μεσαίωνα και τον κάμπο που εκτείνεται στα νότια του. Βρίσκεται στην κορυφή λόφου στο βόρειο μέρος της παραλίας Βελίκας κοντά στην Μονή Θεολόγου.

Η οχύρωση καταλαμβάνει έκταση 21 στρεμμάτων, τα τείχη του που ανασκάπτονται διασώζονται από 2 έως 3 μέτρα ύψοςNooz.gr, Τα "άγνωστα" κάστρα της Θεσσαλίας  και πάχος 2 μέτρα. Λείψανα του οικισμού βρίσκονται στην πλαγιά του λόφου έξω από τα τείχη και χρονολογούνται τον 6ο αιώνα. Έχουν βρεθεί ερείπια πιεστήριου λαδιού, αποθηκών και τρίκλιτης βασιλικής. Πιστεύεται ότι ο οικισμός δημιουργήθηκε από τους κατοίκους της αρχαίας Μελίβοιας μετά την καταστροφή της από τους Ρωμαίους.

 Παραπομπές 

 Πηγές 
 Δήμος Αγιάς, Κάστρο Βελίκας 

Κατηγορία:Κάστρα του νομού Λάρισας
Κατηγορία:Βυζαντινά κάστρα στην Ελλάδα